# Adatkezelési tájékoztató a Nyíregyházi Egyetemmel szerződéses jogviszonyban lévő szerződő partnerei részére

A Nyíregyházi Egyetem (a továbbiakban: Egyetem/Adatkezelő) a jelen tájékoztatóban érintett adatkezelése során az alábbi jogszabályok és belső szabályzatok rendelkezéseit veszi figyelembe:

1. a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679/EU rendelet (a továbbiakban GDPR);
2. az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.);
3. a nemzeti felsőoktatásról szóló 2011. évi CCIV. törvény (a továbbiakban: Nftv.);
4. a számvitelről szóló 2000. évi C. törvény (a továbbiakban: Sztv.);
5. a Polgári Törvénykönyvről szóló 2013. évi V. törvény (a továbbiakban: Ptk.);
6. a köziratokról, a közlevéltárakról és a magánlevéltári anyag védelméről szóló 1995. évi LXVI. törvény (a továbbiakban: Ltv.);
7. a Nyíregyházi Egyetem Adatvédelmi, adatkezelési és közérdekű adat megismerési Szabályzat (a továbbiakban: Adatvédelmi és Adatkezelési Szabályzat);
8. a Nyíregyházi Egyetem Szabályzat a szerződéskötések eljárási rendjére (a továbbiakban: Szerződéskötési Szabályzat).
9. a Nyíregyházi Egyetem Iratkezelési Szabályzata (a továbbiakban: Iratkezelési Szabályzat).

# Az adatkezelő és az adatvédelmi tisztviselő személye, elérhetőségei

*Az adatkezelő és képviselője*: Nyíregyházi Egyetem (4400 Nyíregyháza, Sóstói út 31/b.; Tel.: (36) 42/599-400, Honlap: [www.nye.hu](http://www.nye.hu)); Képviseli: Dr. Hárskuti János, elnök, e-mail cím: harskuti.janos@nye.hu és Dr. Szabó György, rektor, e-mail cím: rektor@nye.hu

*Adatvédelmi tisztviselő*: Makszim Györgyné dr. Nagy Tímea (4400 Nyíregyháza, Sóstói út 31/b., A ép. II. emelet 217.); E-mail: makszim.gyorgyne@nye.hu; Tel.: (36) 42/599-400/2460;.

# Az adatkezelésre vonatkozó információk

*Az adatkezeléssel érintett személyes adatok köre, az adatkezelés célja és jogalapja:* a jelen tájékoztató végén szereplő táblázatban foglaltak szerint.

*Az érintettek köre:* minden természetes személy, aki az Egyetemmel szerződést köt, illetve szerződés megkötésére irányuló tárgyalásokat folytat. A jelen tájékoztató körében érintettnek minősül továbbá a nem természetes személlyel kötött szerződések esetén a jogi személy képviseletében eljáró, illetve a szerződés tekintetében kapcsolattartásra jogosult vagy egyéb célból kijelölt személy is (a továbbiakban e két személyi kör együttesen: érintett).

*Az adatkezelés helye és módja:* Nyíregyházi Egyetem (4400 Nyíregyháza, Sóstói út 31/b ) Az elektronikus úton végzett adatkezeléshez az Adatkezelő a jelen tájékoztatóban megjelölt adatfeldolgozót veszi igénybe. Az Adatkezelő az adatkezelés során automatizált döntéshozatalt, különösen profilalkotást nem végez.

# A szerződés megkötését megelőzően végzett adatkezelés

## **1. Szerződés megkötésére irányuló eljárás természetes személy szerződő fél esetén**

*Az adatkezelési folyamat rövid leírása:* a szerződés megkötésére irányuló eljárások során szükségszerűen történik adatkezelés, amely abban az esetben is szükséges, ha a szerződés végül nem jön létre. Amennyiben a szerződéskötés elmarad, úgy a szerződéskötési tárgyalásokban részt vevő személyek személyes adatait (pl. az érintettől kapott e-mail tartalma, az érintett neve, e-mail címe, az e-mailben esetlegesen megjelölt, előre meg nem határozható további személyes adatok) az Adatkezelő a szerződéskötési tárgyalások megszűnését követően 5 évig tárolja, tekintettel arra, hogy az Adatkezelőnek ezen időtartam alatt jogos érdeke fűződik az adatkezeléshez.

*Az adatkezelés jogalapja:* az adatkezelés a szerződés megkötését megelőzően az érintett kérésére történő lépések megtételéhez szükséges [GDPR 6. cikk (1) bekezdés b) pont].

*Az adatkezelés jogalapja a szerződéses tárgyalások sikertelen befejezését követően:* az adatkezelő jogos érdeke [GDPR 6. cikk (1) bekezdés f) pont], amely abban nyilvánul meg, hogy az érintett az adatkezelővel szemben a Ptk. 6:63. § (5) bekezdése alapján kártérítési igényt terjeszthet elő. Az adatkezelés időtartama ezen igény elévüléséhez igazodik, így az 5 év.

*Az adatszolgáltatás elmaradásának jogkövetkezménye:* amennyiben az érintett a szerződéskötéshez szükséges adatokat nem szolgáltatja, úgy előfordulhat, hogy a szerződést az adatkezelő nem tudja megkötni az adatszolgáltatás elmaradása vagy hiánya miatt.

## **2. Szerződés megkötésére irányuló eljárás jogi személy szerződő fél esetén**

*Az adatkezelési folyamat rövid leírása:* a szerződés megkötésére irányuló eljárások során szükségszerűen történik adatkezelés, amely abban az esetben is szükséges, ha a szerződés végül nem jön létre. Amennyiben a szerződéskötés elmarad, úgy a szerződéskötési tárgyalásokban részt vevő, a jogi személy nevében eljárni jogosult természetes személyek (képviseleti joggal rendelkező személyek, vagy kapcsolattartásra kijelölt személyek) személyes adatait [így az érintett neve, kapcsolattartási adatai (e-mail cím, telefonszám) az e-mailben esetlegesen megjelölt, a képviseleti jogot megalapozó beosztása, valamint minden más előre meg nem határozható további személyes adatok, amelyet az érintett a kapcsolatfelvétel során megad] az Adatkezelő a szerződéskötési tárgyalások megszűnését követően 5 évig tárolja, tekintettel arra, hogy az Adatkezelőnek ezen időtartam alatt jogos érdeke fűződik az adatkezeléshez.

*Az adatkezelés jogalapja:* az adatkezelő és az adatkezelővel szerződő jogi személy mint harmadik személy jogos érdeke [GDPR 6. cikk (1) bekezdés f) pont], amely abban áll, hogy mindkét félnek érdeke fűződik ahhoz, hogy a szerződéskötési tárgyalások sikeresen, a szerződés megkötésével záruljanak, illetve ahhoz, hogy ennek érdekében a megfelelő és szükséges kapcsolattartás megvalósuljon.

*Az adatkezelés jogalapja a szerződéses tárgyalások sikertelen befejezését követően:* az adatkezelő jogos érdeke [GDPR 6. cikk (1) bekezdés f) pont], amely abban nyilvánul meg, hogy az érintett az adatkezelővel szemben a Ptk. 6:63. § (5) bekezdése alapján kártérítési igényt terjeszthet elő. Az adatkezelés időtartama ezen igény elévüléséhez igazodik, így az 5 év.

*Az adatszolgáltatás elmaradásának jogkövetkezménye:* amennyiben az érintett a szerződéskötéshez szükséges adatokat nem szolgáltatja, úgy előfordulhat, hogy a szerződést az adatkezelő nem tudja megkötni az adatszolgáltatás elmaradása vagy hiánya miatt.

# A szerződés megkötését követően végzett adatkezelés

## **1. A természetes személlyel kötött szerződések**

*Az adatkezelési folyamat rövid leírása:* az Adatkezelő és az érintett között létrejött szerződés teljesítése érdekében az Adatkezelő szükségszerűen végez személyes adatokat (így különösen az érintett azonosításához szükséges adatok, a szerződéssel kapcsolatos adatok, adókötelezettséggel kapcsolatos nyilatkozatokon szereplő adatok) érintő adatkezelést, amelynek célja a szerződés megkötése, a szerződés szerződésszerű teljesítése és ezen belül is a szerződéssel összefüggő valamennyi jognyilatkozat megtétele, valamint a szerződés teljesítése érdekében történő kapcsolattartás. Az adatkezelő manuális és automatizált módon is végez adatkezelést azért, hogy a szerződést manuális és elektronikus úton is tárolja.

*Az adatkezelés jogalapja:* az adatkezelés a szerződés teljesítéséhez szükséges [GDPR 6. cikk (1) bekezdés b) pont].

*Az adatszolgáltatás elmaradásának jogkövetkezménye:* amennyiben az érintett a szerződéskötést követően valamely olyan adat szolgáltatását megtagadja, vagy elmulasztja, amely a szerződés teljesítéséhez szükséges, úgy – tekintettel arra, hogy az adatszolgáltatás a szerződés teljesítéséhez szükséges – az adatkezelő a szerződésszegés polgári jogi jogkövetkezményeit alkalmazhatja.

## **2. A nem természetes személlyel kötött szerződések**

*Az adatkezelési folyamat rövid leírása:* az Egyetem és a jogi személyek mint szerződő partnerek között létrejött szerződés teljesítése érdekében elengedhetetlen mindkét fél részéről az adatkezelés. Ezért mindkét szerződő fél a szerződés szerződésszerű teljesítése és ezen belül is a szerződéssel összefüggő valamennyi jognyilatkozat megtétele, valamint a szerződés teljesítése érdekében történő kapcsolattartás céljából a felek képviseletére jogosult vagy kapcsolattartásra kijelölt természetes személyek személyes adatait (így különösen a teljes nevüket, a beosztásukat, a képviselt jogi személy adatait, kapcsolattartási adatok, így e-mail cím, telefonszám, levelezési cím stb.) kezelik. Az adatkezelő manuális és automatizált módon is végez adatkezelést azzal, hogy a szerződést manuális és elektronikus úton is tárolja.

*Az adatkezelés jogalapja:* az adatkezelő és az adatkezelővel szerződő jogi személy mint harmadik személy jogos érdeke [GDPR 6. cikk (1) bekezdés f) pont], amely abban áll, hogy mindkét félnek érdeke fűződik ahhoz, hogy a közöttük létrejött szerződés szerződésszerű teljesítése, különösen a kapcsolattartás és a szerződés teljesítésével összefüggő jognyilatkozatok megtétele megvalósuljon.

*Az adatszolgáltatás elmaradásának jogkövetkezménye:* amennyiben az érintett a szerződéskötést követően valamely olyan adat szolgáltatását megtagadja, vagy elmulasztja, amely a szerződés teljesítéséhez szükséges, úgy – tekintettel arra, hogy az adatszolgáltatás a szerződés teljesítéséhez szükséges – az adatkezelő a szerződésszegés polgári jogi jogkövetkezményeit alkalmazhatja.

**A szerződés megszűnését követően végzett adatkezelés**

*Az adatkezelés a szerződés megszűnését követően:* az adatkezelőt, mint közérdekű feladatot ellátó intézményt jogi kötelezettség [GDPR 6. cikk (1) bekezdés c) pont] terheli a tevékenységével összefüggésben keletkező ún. köziratok megőrzése tekintetében, amelyet az Ltv. 12.§ (1) bekezdés határoz meg 15 év időtartamban. Ezt követően a nem selejtezhető közirat levéltárban kerül elhelyezésre. A köziratok tárolásával összefüggésben végzett adatkezelés tekintetében az adatkezelő Iratkezelési Szabályzatának rendelkezései irányadóak.

# Az érintettek jogai

Az Egyetem az adatkezelése során feltétel nélkül biztosítja az érintettek számára az alábbi jogaik érvényesítését:

* **előzetes tájékoztatáshoz való jog** [GDPR 13. cikk]: az érintett jogosult arra, hogy az adatkezelés megkezdése előtt tájékoztatást kapjon a személyes adataival kapcsolatosan végzett adatkezelésről és az azzal összefüggő minden információról. Jelen adatkezelési tájékoztató elektronikus közzétételével és a szerződésben a jelen adatkezelési tájékoztatóra való utalással az adatkezelő e kötelezettségének tesz eleget. A szerződéskötést megelőzően az adatkezelő az érintett részére lehetőséget biztosít az adatkezelési tájékoztató teljes körű megismerésére. Amennyiben az érintett kéri, az Adatkezelő képviseletében a szerződéskötés során eljáró személy közvetlenül is megküldi az érintett részére a tájékoztatót, szükség esetén nyomtatott formában átadja.
* **hozzáféréshez való jog** [GDPR 15. cikk]: Az érintett írásban – ide értve az elektronikus utat is – előterjesztett kérelmével tájékoztatást kérhet a személyes adatainak kezeléséről, valamint jogosult arra, hogy betekintést kérjen az adatkezeléssel érintett dokumentumokba. Az érintett kérelmére az adatkezelő bármikor köteles tájékoztatást adni az általa kezelt, az érintettre vonatkozó adatokról, azok forrásáról, az adatkezelés céljáról, jogalapjáról, időtartamáról az esetleges adatvédelmi incidens körülményeiről, hatásairól és az elhárítására megtett intézkedésekről, továbbá – az érintett személyes adatainak továbbítása esetén – az adattovábbítás jogalapjáról és címzettjéről. Az érintett kérelme kiterjedhet arra is, hogy másolatot kérjen azokról a dokumentumokról, amelyekben az Adatkezelő a rá vonatkozó személyes adatokat kezeli.
* **helyesbítéshez való jog** [GDPR 16. cikk]: Az érintett kérheti személyes adatainak indokolatlan késedelem nélküli helyesbítését, amennyiben pl. a szerződés pontatlan adatot tartalmaz, valamint - figyelemmel az adatkezelés céljára - kérheti személyes adatainak kiegészítését.
* **törléshez való jog** [GDPR 17. cikk]: Az érintett jogosult arra, hogy az adatkezelő – a kötelező adatkezelés kivételével – indokolatlan késedelem nélkül törölje a rá vonatkozó személyes adatokat, így a jelen adatkezelés tekintetében értelmezhető esetekben különösen pl. ha a személyes adatokra már nincs szükség abból a célból, amelyből azokat gyűjtötték vagy más módon kezelték [GDPR 17. cikk (1) bekezdés a) pontja], ha az adatkezelés jogellenes [GDPR 17. cikk (1) bekezdés a) pontja], illetve ha a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell [GDPR 17. cikk (1) bekezdés e) pontja]. Tájékoztatjuk az érintettet, hogy a GDPR 17. cikk (1) bekezdés b), c) és f) pontjában foglalt, törlésre vonatkozó további esetek a jelen adatkezelés tekintetében nem értelmezhetők. Amennyiben az érintett törlésre irányuló kérelmet terjesztett elő, úgy annak teljesítését az adatkezelő kizárólag akkor tagadhatja meg, ha az adatkezelés a GDPR 17. cikk (3) bekezdés b) pontja alapján, miszerint a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából szükséges; valamint a GDPR 17. cikk (3) bekezdés e) pontja alapján jogi igények előterjesztéséhez, érvényesítéséhez, illetve védelméhez szükséges.
* **az adatkezelés korlátozásához való jog** [GDPR 18. cikk]: az érintettet általában megillető ezen jogosultság a jelen adatkezelés tekintetében nem értelmezhető.
* **adathordozhatósághoz való jog** [GDPR 20. cikk]: Tekintettel arra, hogy a manuális adatkezelés mellett automatizált (elektronikus úton történő) adatkezelésre is sor kerül, ezért az érintett jogosult arra, hogy a rá vonatkozó, általa az Egyetem rendelkezésére bocsátott személyes adatokat, tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná.
* **panasztételhez való jog** [GDPR 77. cikk], illetve **jogorvoslathoz való jog** [GDPR 79. cikk]: amennyiben az Egyetem adatkezelésével összefüggésben bármely érintettnek észrevétele van, vagy úgy érzi, hogy adatainak kezelése jogszerűtlen, kérjük elsődlegesen forduljon adatvédelmi tisztviselőnkhöz. Jogsérelem esetén bírósághoz fordulhat (a pert az érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja), valamint az adatkezeléssel összefüggésben panasszal élhet a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., tel.: 06-1-391-1400, honlap URL címe: http://naih.hu; elektronikus levélcím: ugyfelszolgalat@naih.hu, levelezési cím: 1363 Budapest, Pf. 9.).

Az érintett jogainak érvényesítésére irányuló kérelmét az adatkezelő postacímére, vagy a kancellar@nye.hu elektronikus levélcímre kell benyújtani. Az adatkezelő a legrövidebb idő alatt, legfeljebb azonban 25 napon belül (tiltakozás esetén 15 napon belül) írásban tájékoztatást ad.

Az Adatkezelő az érintett kérelmének teljesítését mindaddig megtagadhatja, amíg az érintettet kétséget kizáró módon nem tudja beazonosítani.

Az érintettet megillető jogokról és azok érvényesítésének módjáról szóló részletes tájékoztatás az adatkezelő honlapján érhető el (www.nye.hu/adatvédelem).

# Egyéb rendelkezések

A tájékoztatót a mindenkor hatályos adatvédelmi jogszabályok és a Nyíregyházi Egyetem Adatvédelmi és Adatkezelési Szabályzatával összhangban kell értelmezni.

A Nyíregyházi Egyetem, mint adatkezelő irányítása alatt eljáró valamennyi dolgozóját titoktartási kötelezettség terheli a foglalkoztatása körében tudomására jutott személyes adatok tekintetében. Az így eljáró személyek kizárólag az Egyetem utasításai szerint járhatnak el az adatkezelés során, kivéve, ha az utasítástól való eltérésre őt uniós vagy tagállami jog kötelezi.

Nyíregyháza, 2024. szeptember 19.

**Dr. Hárskuti János s.k. Dr. Szabó György s.k.**

 elnök rektor

# A természetes személlyel történő szerződéskötés során végzett adatkezelésre vonatkozó információk

|  |  |  |  |  |
| --- | --- | --- | --- | --- |
| ***Az adatkezelési folyamat*** | ***A kezelt személyes adatok köre*** | ***Az adatkezelés jogalapja*** | ***Az adatkezelés célja*** | ***Az adatkezelés időtartama*** |
| A természetes személlyelmegkötendőszerződések esetén a szerződéskötéstmegelőző tárgyalások | Az érintett teljes neve, elérhetősége (e-mail címe,telefonszáma, levelezési címe) és esetlegesen a szerződésmegkötéséhez szükségszerű – előre nem meghatározható – személyes adatok. | A szerződés megkötésére irányuló eljáráslebonyolításához, illetve a szerződés megkötéséhezszükséges adatkezelés.[Általános Adatvédelmi Rendelet (GDPR) 6. cikk (1) bekezdés b) pont] | A szerződés megkötésének előkészítése a szerződéskötési eljárás lebonyolítása és a szerződés megkötése céljából. | A szerződés létrejöttéig vagy a szerződéskötésre irányuló tárgyalások megszűnéséig. |
| A létre nem jött szerződésselösszefüggésbenvégzett adatkezelés | Az érintett teljes neve, elérhetősége (e-mail címe,telefonszáma, levelezési címe) és esetlegesen a szerződésmegkötéséhez szükségszerű – előre nem meghatározható – személyes adatok. | Az Adatkezelő jogos érdeke, amely abban áll, hogy a létre nem jött szerződésselösszefüggésben az érintett a 2013. évi V. törvény a Polgári Törvénykönyvről (Ptk.) 6:62.§ (5) bekezdés alapján esetlegesen kártérítési igényt terjeszthet elő az adatkezelővel szemben. [GDPR 6. cikk (1) bekezdés f) pont] | Az adatkezelés célja, hogy az Adatkezelő a vele szemben esetlegesen előterjesztett igény jogszerűségét, fennállását, fennállása eseténannak mértékét megvizsgálhassa, az igénnyel szemben előterjeszthesse kifogásait, ellenvéleményét és bizonyítani tudja azt, hogy az igény nem áll fenn. | A létre nem jött szerződéssel összefüggésben előterjeszthető kártérítési igény elévülési idejének lejártáig, azaz 5évig, amely a szerződéskötésre irányuló tárgyalások megszűnését követően kezdődik. (esetenként eltérő lehet) |
| A természetes személy szerződő partnerrel történőszerződéskötéshezszükséges, kötelezőenkezelendő személyes adatok | Az érintett teljes neve | GDPR 6. cikk (1) bekezdés b) pont | A szerződés létrejöttéhez, teljesítéséhez kapcsolódó jogok gyakorlása éskötelezettségek teljesítése, különösen az érintett azonosítása céljából.Az adatkezelés egyedi célját a 2011. évi CCIV. törvény a nemzeti felsőoktatásról (Nftv.) 18.§ (1) bekezdés a) és c) pontjai határozzák meg, miszerint az adatkezelés a felsőoktatásiintézmény rendeltetésszerű működéséhez, valamint az oktatás és kutatás megszervezéséhez szükséges. | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli. |

|  |  |  |  |  |
| --- | --- | --- | --- | --- |
| A természetes személy szerződő partnerrel történőszerződéskötéshezszükséges, kötelezőenkezelendő személyes adatok | Az érintett adószáma | GDPR 6. cikk (1) bekezdés b) pont | A szerződés létrejöttéhez, teljesítéséhez kapcsolódó jogok gyakorlása éskötelezettségek teljesítése, különösen az érintett részére történő megbízási díjkifizetésének számfejtése céljából, valamint az érintett azonosítása céljából.Az adatkezelés egyedi célját az Nftv. 18.§ (1) bekezdés a) és c) pontjai határozzák meg, miszerint az adatkezelés a felsőoktatásiintézmény rendeltetésszerű működéséhez, valamint az oktatás és kutatás megszervezéséhez szükséges. | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli. |
| Az érintett kapcsolattartási adatai (telefonszám, e-mail cím) | GDPR 6. cikk (1) bekezdés b) pont | A szerződés létrejöttéhez, teljesítéséhez kapcsolódó jogok gyakorlása és kötelezettségek teljesítése, különösen az érintettel történő kapcsolattartás céljából.  Az adatkezelés egyedi célját az Nftv. 18.§ (1) bekezdés a) és c) pontjai határozzák meg, miszerint az adatkezelés a felsőoktatási intézmény rendeltetésszerű működéséhez, valamint az oktatás és kutatás megszervezéséhez szükséges. | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli.  |
| A szerződés jellegétől függően esetleges kötelező adatok   | GDPR 6. cikk (1) bekezdés b) pont   | A szerződés létrejöttéhez, teljesítéséhez kapcsolódó jogok gyakorlása és kötelezettségek teljesítése.  Az adatkezelés egyedi célját az Nftv. 18.§ (1) bekezdés a) és c) pontjai határozzák meg, miszerint az adatkezelés a felsőoktatási intézmény rendeltetésszerű működéséhez, valamint az oktatás és kutatás megszervezéséhez szükséges. | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli.  |
|  | Az összevont adónyilatkozat tartalma szerint. | Olyan szerződés teljesítéséhez szükséges, amelyben az érintett a szerződő fél [GDPR 6. cikk (1) bekezdés b) pont], valamint | A szerződés teljesítéséhez, így különösen a bérszámfejtéshez és egyéb adókötelezettségek teljesítéséhez szükséges célból.Az adatkezelés egyedi célját az Nftv. 18.§ (1) bekezdés a), c) és e) pontjai határozzák meg, miszerint az adatkezelés a felsőoktatásiintézmény rendeltetésszerű működéséhez, valamint az oktatás és kutatásmegszervezéséhez, továbbá a jogszabályokban meghatározott nyilvántartás vezetéséhez szükséges. | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli. |
| A szerződés teljesítése esetén a számla kiállítása és megőrzése | Az érintett teljes neve, lakóhelye, adószáma | Jogi kötelezettség teljesítése[Sztv. 169.§ (1) – (2) bekezdés] [GDPR 6. cikk (1) bekezdés c) pont] | A kifizetés tényének és jogszerűségének igazolása, valamint megfelelő dokumentálása az adózással kapcsolatos jogszabályok előírásaiból fakadó kötelezettségek teljesítéséhez szükséges célból. | A számla kiállításától számított 8 év. |
| A természetes személlyel kötendő megbízásiszerződéshez csatolt büntetlen előéletrevonatkozó nyilatkozattanúinak személyes adatai | A tanúk, mint érintettek teljes neve, lakóhelye és aláírása | Az Adatkezelő jogos érdeke, amely ahhoz fűződik, hogy azérintett büntetlen előéletét teljes bizonyító erejű magánokirat igazolja[GDPR 6. cikk (1) bekezdés f) pont] | Az érintett által a büntetlen előéletére vonatkozó nyilatkozat teljes bizonyító erejű okiratba foglalása céljából. | Az 1995. évi LXVI. törvény a köziratokról, a közlevéltárakról és a magánlevéltári anyag védelméről (Ltv.) 12.§ (1) bekezdése alapján az iratot keletkezésének naptári évétől számított 15. év végégi levéltárba kell adni. |

**A jogi személlyel történő szerződéskötés során végzett adatkezelésre vonatkozó információk**

|  |  |  |  |  |
| --- | --- | --- | --- | --- |
| ***Az adatkezelési folyamat***  | ***A kezelt személyes adatok köre***  | ***Az adatkezelés jogalapja***  | ***Az adatkezelés célja***  | ***Az adatkezelés időtartama***  |
| A jogi személlyel megkötendő szerződések esetén a szerződéskötést megelőző tárgyalások   | A jogi személy képviseletében eljáró érintett teljes neve, elérhetősége (e-mail címe, telefonszáma, levelezési címe) és esetlegesen a szerződés megkötéséhez való jogosultságot (cégjegyzési jogot) igazoló dokumentum   | Az Adatkezelő és a szerződéskötéssel érintett másik jogi személynek minősülő adatkezelő, mint harmadik személy jogos érdeke, amely abban nyilvánul meg, hogy mindkét félnek érdeke fűződik ahhoz, hogy a szerződéskötési tárgyalásokat lefolytassák, s ennek során a Felek képviseletében jognyilatkozatot tegyenek.[GDPR 6. cikk (1) bekezdés f) pont]  | A szerződés megkötésének előkészítése, a szerződéskötési eljárás lebonyolítása és a szerződés megkötése céljából.  | A szerződés létrejöttéig vagy a szerződéskötésre irányuló tárgyalások megszűnéséig.  |
| A létre nem jött szerződéssel összefüggésben végzett adatkezelés    | A jogi személy képviseletében eljáró érintett teljes neve, elérhetősége (e-mail címe, telefonszáma, levelezési címe) | Az Adatkezelő jogos érdeke, amely abban áll, hogy a létre nem jött szerződéssel összefüggésben az érintett a Ptk. 6:62.§ (5) bekezdés alapján esetlegesen kártérítési igényt terjeszthet elő az adatkezelővel szemben. [GDPR 6. cikk (1) bekezdés f) pont]   | Az adatkezelés célja, hogy az Adatkezelő a vele szemben esetlegesen előterjesztett igény jogszerűségét, fennállását, fennállása esetén annak mértékét megvizsgálhassa, az igénnyel szemben előterjeszthesse kifogásait, ellenvéleményét és bizonyítani tudja azt, hogy az igény nem áll fenn.  | A létre nem jött szerződéssel összefüggésben előterjeszthető kártérítési igény elévülési idejének lejártáig, azaz 5 évig, amely a szerződéskötésre irányuló tárgyalások megszűnését követően kezdődik. (esetenként eltérő lehet)  |
| A jogi személlyel megkötött szerződésekkel összefüggésben végzett adatkezelés  | A szerződő partner képviseletére jogosult természetes személy teljes neve, elérhetősége (e-mail címe, telefonszáma) és aláírása.   | Az Adatkezelő és a szerződéskötéssel érintett másik jogi személynek minősülő adatkezelő, mint harmadik személy jogos érdeke, amely abban nyilvánul meg, hogy mindkét félnek érdeke fűződik ahhoz, hogy a sikeres szerződéskötési tárgyalást követően létrejöjjön a szerződés.[GDPR 6. cikk (1) bekezdés f) pont] | A szerződés megkötésére és a megkötést követően annak esetleges módosítására és megszüntetésére irányuló jognyilatkozatok megtételére jogosult személy azonosítása céljából. | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli. |
| A jogi személlyel megkötött szerződések esetén végzett adatkezelés | A szerződő partnerrel kötött szerződésben kijelölt a szerződő fél nevében történő kapcsolattartásra jogosult és köteles természetes személy személyes adatai, így a teljes neve, elérhetősége (e-mail címe, telefonszáma) és szükség szerint beosztása. | Az Adatkezelő és a szerződéskötéssel érintett másik jogi személynek minősülő adatkezelő, mint harmadik személy jogos érdeke, amely abban nyilvánul meg, hogy mindkét félnek érdeke fűződik ahhoz, hogy a közöttük létrejött szerződés keretében, a szerződés teljesítése céljából az ahhoz szükséges jognyilatkozatokat megtegyék.[GDPR 6. cikk (1) bekezdés f) pont] | A megkötött szerződés teljesítésével összefüggő jognyilatkozatok megtételére jogosult személy azonosítása, valamint e jognyilatkozatok megtétele céljából.  | Az Adatkezelő az itt megjelölt személyes adatokat a szerződés teljesítése céljából a szerződés szerződésszerű teljesítéséig kezeli.   |